《游万泉寺》
清代·缪沅

果下じ𧽼晓来猛，导我看山趣独领。东坡自是飞仙人，𥬞云已过招提境。

支筇殿角神倍王，握手山房冠不整。高低禾陇闻稻香，曲折水田送秋影。

老柳衰荷水面亭，大瓢小杓松间瘿。披榛辟莽寻万泉，山路崎岖乐清迥。

既无尘土三丈扑，况有水云一千顷。高人讵肯受羁絷，野鹤尤能伸脰颈。

就中何可少禅悦，此地端须摇舴艋。藕香一瓣心骨清，味似醍醐风趣永。

已见泉流白石根，还看月出孤松顶。升高望远腰脚健，朵朵芙蓉临倒景。

香林解带复句留，随意村醪杂山䴵。辋川后约和裴王，窥园不待莺三请。

作者简介：（1672—1730）江苏泰州人，字湘芷，一作湘沚，又字澧南。康熙四十八年进士，授编修，官至刑部左侍郎。工诗，少时与宝应王式丹等号江左十五子。有《馀园诗钞》。